Гьажиев Садикь Абумуслиман хва

Гьажиев Садикь Абумуслиман хва, лакӀаб Садко Гьажиев — лезги шаир. 1931 йисуз Кьурагь райондин КӀирийрин хуьре дидедиз хьана. Ирид йисан мектеб куьтягьна, ада Бакуда фялевал авуна, армиядин жергейра къуллугъна ва Ленинграддин военный училищеда кӀелна. Гзаф йисара Пенза шегьерда МВД-дин органра кӀвалахна, подполковникдин чинда аваз, пенсиядиз экъечӀна. Садикь Гьажиева жегьил чӀавалай шиирар кхьизва. Яргъал Урусатда ада садрани хайи чил, чӀал, хуьр рикӀелай ракъурзавач, гьар йисуз ватандиз хквезва ва эдебиятдин эсерар туькӀуьрун давамарзава. С. Гьажиев цӀудралди шиирин, "Дагъларин хва" поэмадин ва "КӀири буба" романдин автор я. Заридин гзаф эсерар газетризни журналриз, "Садко Гьажиев" тӀвар алаз акъатзава. Советрин Союздин Кьегьал Эсед Салигьоваз бахшнавай "Дагъларин хва" поэма кьилди ктаб яз акъатнава. ==Эдебият== * Гьаким Къурбан «Лезги зарияр». Категория:Лезги шаирар Категория:Лезги кхьирагар